<classify> Akizungumza na gazeti hili jana, Katibu Mkuu wa Chama cha Mpira wa Magongo Dar es Salaam DRHA, Mnonda Magani alisema tayari kikosi cha wachezaji 30 wa timu za wanawake na wanaume kimeanza mazoezi kwenye Uwanja wa Magereza Ukonga katika Manispaa ya Ilala.Tunatarajia kushiriki kwenye mashindano ya kufuzu Olimpiki ya Afrika, tumeona tuanze mazoezi mapema ili tusiende kuaibisha kwani malengo yetu ni kuhakikisha tunafanya vizuri, alisema Magani.Alisema wachezaji hao wameitwa kutoka timu mbalimbali zikiwemo za Jeshi la Ulinzi la Wananchi wa Tanzania JWTZ na Magereza.Magani alisema hadi sasa wachezaji wa Magereza hawajaruhusiwa kujiunga na wenzao katika mazoezi hayo, hivyo wanaendelea kuwasubiri wakiwa na imani ya kuwa wataruhusiwa siku yoyote.Tunatoa mwito kwa wachezaji ambao bado hawajajiunga na wenzao, tunaomba waruhusiwe kwenda katika mazoezi na wenzao, kwa sababu timu ikiwa na wachezaji kutoka timu tofauti tutapata kikosi bora tunachokihitaji, alisema Magani.Alisema kwa sasa wachezaji wamekuwa wakifanya mazoezi ya kwenda na kurudi nyumbani, hawajaweka kambi maalumu kama inavyokuwa kwa timu nyingine zinazotarajiwa kushiriki mashindano makubwa.  <topic>: MICHEZO 